**RENNY MCLEAN 3-4**

**SID:** Hello. Sid Roth vagyok. Üdvözöllek a világomban, ahol a természetfölötti természetes. Vendégem, Renny McLean, a mennyből tanulta, hogyan működhetünk az időn kívül. Itt a földön időhöz vagyunk kötve. Azonban a mennyben, az örökkévalóságban, nincs idő. Ha valahogy a menny eljöhetne a földre, egy időmentes zónába kerülhetnénk, ahol csodák történnek. Húsvét (Páska ünnep) van ezen a héten és a Feltámadás ünnepének időszaka. Néhányan, akik most hallgattok bennünket, vagy előtte, vagy utána vagytok ennek az ünnepnek. De ez igazából egy olyan időszak, amire a Biblia úgy utal, mint portál, vagy ajtó, vagy ablak, mely a mennybe nyílik. Meghatározott idők vannak erre. A 3 Mózes szerint a Páska ünnepe az egyik ilyen meghatározott idő, amikor egyértelműen megnyílik egy mennyei portál. Renny, ez az, amit fölfedeztél?

***RENNY:*** *Néhány éve jöttem erre rá Sid, és később csak egyre világosabbá vált számomra ez a kijelentés. A nézők kedvéért egy kicsit belemennék mélyebben a témába. A portál az egy kapu, egy ajtó, egy ablak. Néhány legnagyszerűbb dolog során melyet Isten tett, portálok nyíltak meg. És vannak meghatározott idők, amikor Isten szuverén módon tett dolgokat, és ha ezeket meglátjuk, még hit által sem tudunk szert tenni egy ilyen manifesztációra, mivel az egy portál. Hadd adjak példákat ilyen portálokra, mivel az egész Biblián végig vezethetném, hogy hol jelentek meg ilyen portálok. Például amikor Isten megteremtette az embert és a kertbe helyezte, mindjányan tudjuk, hogy ez milyen földrajzi régióban volt.*

**SID:** Igen, természetesen.

***RENNY:*** *Mégsem találtunk rá. És véleményem szerint ennek az az oka, hogy Éden egy portál volt.*

**SID**: Ez érdekes!

***RENNY****: Amikor Ádám vétkezett és ki lett űzve a kertből, egy angyal lett a külső részére helyezve, hogy védje, őrizze azt. Ha tehát megértjük, hogy az egy portál volt, megértjük Énók átélését is. A Biblia szerint „Énók járt, majd eltűnt” – Portál! Amikor Izráel gyermekei megszabadultak a rabszolgaságból, ez egy prófétikus dolog. Csak nézzük meg az egyiptomi Kivonulást, Isten természetfölötti csodáit! Ha jól megnézzük, látjuk, hogy ez valójában egy portál volt, mert először is vér volt kenve az ajtófélfára. Ezt értjük. De ha megfigyeljük, a Vörös tenger kettéválása ekörül az időkeret körül volt. A Vörös tenger kettéválása, vagy megnyílása tulajdonképpen egy portál megnyílásának volt a manifesztációja, vagy megjelenése. Ezért van az, hogy volt egy időkeretük arra, hogy minden holmijukat összeszedve gyorsan átkeljenek azon. Időnként az egyház hittel tett dolgokat, de ezt meg kell értenünk. Isten nincs időhöz kötve, Ő bármikor megtehet bármit. Mégis meghatározott idők vannak Istenben. Hadd adjak erre egy példát.*

**SID:** Itt megjegyezném, hogy amikor meghatározott időről beszéltél, pont erről olvashatunk a 3Mózes 23-ban is. Tehát olyan időben élünk most, amire Isten azt mondja, meghatározott időt tölthetsz Vele, tehát találkozhatsz Vele! Ez tulajdonképpen erről szól, nem?

***RENNY:*** *Pontosan ez az, amit Isten mond. Hadd mondjam el miért érintett olyan mélyen ez engem Sid, mert ez egy óriási kijelentés! Az Úr nagyon egyszerűen magyarázta ezt el nekem. Azt mondta: „Renny, tudtad, hogy a születésed napja mindig más?” A születésnapom ideje szeptember 24. Azonban a napja annak, hogy mikor melyik napra esik szeptember 24-e, az változó. A szeptember 24-e soha nem változik meg, amig itt élek a földön. Azonban a napja ennek mindig változik.*

**SID:** Magyarázd meg mit értesz ezalatt.

***RENNY:*** *A születésem napja nem mindig péntek lesz az életem végéig.*

**SID:** Oké, mostmár értem.

***RENNY:*** *Ezért történt, hogy sokszor kihagytuk Isten időzítését. Mivel a legnagyobb dolgokat Isten mindig azokban az időkben tette, amikor portálok nyíltak meg. Ez a csodák ideje. Ez a jelek, jelenségek és csodák megjelenésének ideje. Ami nekem nagyon tetszik ennek kapcsán az, és ezt nagyon meg kell értenünk, hogy ez nem is annyira a te saját hited mértékéről szól. Amikor Isten azt mondja: „Ez az én időm a Földdel” akkor nem igazán számít, hogy mennyi hited van, mert a tény, hogy Isten azt mondja: „Ez az Én időm.”*

**SID:** Mondj egy példát arra, mi történik veled, vagy mással, akinek hite van erre a kijelölt időre, -e találkozás meghatározott idejére.

***RENNY:*** *Hiszem, hogy az Isten által meghatározott idő diktálja az egész éved további menetét. Teljesen hiszem ezt. Én végigmentem az egész Biblián és láttam ezt, mint egy sablonmintát végigmenni azon. Például, a Sátoros ünnepek, ami az aratást jelképezik, a végső nagy aratást. Ez igazából Isten dicsőségét jelképezi. Azelőtt van a Rosh Hashanah, azaz a zsidó újév, ezzel kezdődik meg a Yom Kippur-ig, azaz az Engesztelés Napjáig tartó Megtérés Tíz napja. És te is tudod, akárcsak én, hogy a zsidók számára ez egy nagyon szent időszak, mivel az, ahogy befejezed az előző éved, meghatározza, hogy milyen lesz a következő éved. Tehát más szavakkal, mindig, amikor a véget a kezdettől hirdeted ki, egy portál nyílik meg. Szóval ahogy visszatekintek az életem elmúlt éveire és akárhányszor vetőmagot vetettem olyankor, amikor egy portál nyílt meg, a mai napig is látom ennek jutalmát.*

**SID:** Ebben az időszakban tanítani szoktál Malakiásról.

***RENNY:*** *Igen. Elmondom az okát, hogy miért. Mert amikor Malakiásról olvasunk. Hú, érzem most Isten erejét. Szóval, ahogy megnézzük a Bibliában a Malakiás 2.és 3. részeit, eddig még nem kötöttük össze, holott ezek is portálok, mivel a Menny ablakainak megnyílásáról beszél. Ablakokról. Ablakokról.*

**SID:** És az egy portál. Így van.

***RENNY:*** *Pontosan. Tehát meghatározott időkre Isten más és más vetőmagot kér tőlünk, és amikor ezt teszi, megnyílik egy portál. Hadd adjak egy példát erre. Ha elolvasod a Malakiás 3-at, Isten valami nagyon erőteljes dolgot mond Izráel gyermekeire. Megdorgálja őket. Az egyházhoz is szól prófétikusan. De a dorgálás alatt azt mondja: „Ti, Jákób fiai.” Hadd mondjam el, mi volt amitől teljesen lelöktem a láncot. A szellemem repdes ettől a kijelentéstől. Te is tudod, hogy Jákób csupán a régi neve volt. Tehát a régi, ó természetéről tett itt bizonyságot. Más szavakkal, visszaesők voltak.*

**SID:** Akkor ezért használta itt a régi nevét.

***RENNY:*** *Igen. Ó úgy érzem, mint amikor prédikálni szoktam, alig tudom visszafogni magam. Kihagyták Istennel ezt az időt, ezt a pillanatot, vagy időkeretet. Teljesen megrázott, mikor ezt megértettem. Ha megkérdeznénk most nézőink közül azokat, akik egész életükben hűséges gyülekezetbe járók és adakozók voltak, azt mondanák. „Renny testvér, mindig is beadtam a tizedem és adakozásom. És áldott is vagyok.” De álljunk meg egy pillanatra. Itt a Biblia olyan áldásról beszél, aminek befogadására nem lesz elég hely! Sid testvér, hadd kérdezzem meg tőled: neked van még elég hely mégtöbb fogadására? Azt hiszem bárkit kérdeznék, azonnal fölemelné a kezét.*

**SID:** Lehet te, aki nézel most bennünket azon tűnődsz, miért beszél Renny annyit a zsidó ünnepekről. Mert van egy szép zsidó édesanyja és egy jamaikai édesapja. Édesanyád hogyan vált Messiás hívővé?

***RENNY:*** *Még mielőtt megszülettem volna, édesanyámnak volt egy átélése az Úrral. Látta az Urat látomás formájában. Meglátta az Urat, majd egy fiatal evangélista jött akkoriban a Karib szigetekre, aki nem más volt, mint dr. T.L.Osborn. Ez volt a legelső összejövetele, amit a Karib szigeteken tartott. Édesanyám ismert néhány embert, akik elmentek az alkalmára és meggyógyultak.*

**SID:** Sokan meggyógyultak azon az alkalmon?

***RENNY:*** *Édesanyám a mai napig is tisztán emlékszik a csodákra. Volt egy hölgy, és ha Osborn testvérünk most lát bennünket a Mennyből, jó, ha ezt hallja is. Tehát volt egy hölgy, aki meggyógyult az alkalmon. Őt Vita McKenzienek hívták, akit talicskával toltak be az alkalomra. Teljesen vak volt, de úgy, hogy a szemei vissza voltak fordulva, mint amikor fennakad és teljesen le is volt bénulva. T.L.Osborn még ekkor fiatal evangélista volt, leugrott az emelvényről és kimondta Isten Beszédét a hölgyre. A hölgy fölállt, a szeme helyére fordult és tökéletesen látott vele. Édesanyám szeme láttára történt ez a csoda, még most is tisztán emlékszik rá.*

**SID:** Akkor nem is tehetett mást, csak hogy hívővé váljon.

***RENNY:*** *Igen.*

**SID:** Mit szólt ehhez a zsidó családja?

***RENNY:*** *Ó, hát az érdekes volt. Elfogadták, hogy volt egy átélése.*

**SID:** Tudták?

***RENNY:*** *Tudták.*

**SID:** Nagyon megváltozott ettől?

***RENNY:*** *Természetesen. Tudod, amikor olvasod a Bibliát, és hirtelen találkozol a könyv szerzőjével és át is éled az olvasottakat, tehát megtapasztalod Isten erejét, akkor már túl késő bárkinek azt bizonygatnia, hogy ez nem valós.*

**SID:** Ezért szoktam én is azt mondogatni a Rabbiknak, hogy „Rabbik, már túl késő!” Erre ők is azt mondják: „Igen, már túl késő!”

***RENNY:*** *Túl késő.*

**SID:** Renny, amikor még csupán kisgyermek voltál, neked is volt egy átélésed Istennel. Egy fény jött be a szobádba. Meséld ezt el.

***RENNY:*** *Nem kerestem az Urat, azonban ahogy lefeküdtem, egy fény jött be a szobámba. Teljesen vakító fénye volt, mégis bele lehetett látni. Egy teljesen más szféra volt, egy más világ. Ez a fény egy személy formájában jött, aki maga Jézus Krisztus. Láttam, ahogy a szobám négy fala eltűnt és ekkor már nem a szobámban voltam. Tudatában voltam ennek. A Mennyben voltam és az Úr megmutatta az életem. Mutatott helyeket, ahová menni fogok majd és azt mondta nekem: „Erőm, hatalmam és dicsőségem megismerését fogod elvinni az embereknek, mert el fog jönni az idő a Földön, amikor kijelentést kapnak a csodák megtörténéséről. Olyan körülmények lesznek majd a földön, amikor népemnek meg kell ismernie kijelentéseimet.” Majd azt mondta: „Küldelek a nemzetekhez.” Ahogy ezt mondta, így kinyitotta a kezét és a föld földgömbként jelent meg előttem. Akkor értettem meg mit jelent, hogy „az egész földet a kezében tartja.” Mivel láttam, pontosan meg is értettem. Majd ahogy mondta, hogy „menni fogsz a nemzetekhez” csillagok hullottak azokra a helyekre, ahová menni fogok majd. Eddig már 83 nemzetben voltam. Láttam, ahogy a csillagok ott ragadtak azokban a nemzetekben, ahová majd menni fogok. Ekkor azt mondta nekem az Úr: „Menni fogsz és elviszed majd a Dicsőségemről szóló kijelentést”. Így hívott el az Úr erre a küldetésre.*

**SID:** Az érdekes az, hogy pontosan ezt is teszed.

***RENNY:*** *Ezt teszem.*

**SID:** Elviszed mindenhová az Úr dicsőségéről szóló kijelentést. De a tanításod olyan mély, mely azt taglalja, hogy az idő a Földhöz lett kötve, a Mennyben azonban az Örökkévalóság uralkodik és ez a kijelentésed a Mennyből származik. Olyan sok kijelentés van ebben. Nemrégiben jártál a Mennyben és még több kijelentést kaptál erről. Mondd el nekünk.

***RENNY:*** *Igen. Nemrégiben, karácsony előtt volt egy átélésem Las Vegasban. Épp készültem egy összejövetelre és imádkoztam. Majd az ima alatt eljutottam egy olyan pontig, amikor már nem tudtam semmi mást mondtani és egyetlen szempillantás alatt kikerültem a testemből. Elindultam fölfelé és visszanéztem a testemre, ami még mindig ott volt imapozícióban, én viszont már nem voltam a testemben.*

**SID:** Hol voltál?

***RENNY:*** *A Mennyben voltam. Méghozzá a Mennyei Könyvtár előtt álltam. Amolyan imperialista kinézetű volt, elképesztően csodálatos. Mint egy ősrégi szoba, tele könyvekkel. Az Úr azt mondta nekem: „Azért hoztalak ide, hogy kijelentést kapj azokról az időkről, melyek jönnek a földre, mert akarom, hogy népem tudjon ezekről. Vannak olyan területek a természetfölötti kapcsán, melyek ellen harcolt az egyház, de most olyan idők közelegnek, amikor nyitottá kell, hogy váljanak a természetfölöttire úgy, mint még soha azelőtt.” Majd ahogy ott álltam, Gábriel arkangyal jött be. Odanyúlt az egyik polchoz, kihúzott egy könyvet, mely ott volt nyitva előttem. Amikor ott állt nyitva ez a könyv, a könyv minden egyes szava kijött a könyvből és egyenesen belém szállt. Hirtelen mintha legalább száz órányi kijelentést tettek volna a szellemembe egyetlen pillanat alatt. Azt kérdeztem: „Uram, miért teszed most ezt? Miért adod ezeket most nekem? És miért pont nekem? Bárkivel megtehetted volna.” Erre azt felelte: „Renny, az én gondolataim nem a tieid. Vannak bizonyos gondolatok, melyeket csak arra rendeltem, hogy TE gondold azokat.” Akkor értettem meg, miért gondolkodunk mindnyájan azokon a dolgokon leginkább, amire szól az elhívásunk.*

**SID:** Ezért gondolkodsz annyit arról a területről, ami az örökkévalóság és az idő világa. És hiszem, hogy épp ez a hiányzó elem mindazoknak, akik várják imáik manifesztációját, tehát megnyilvánulását.

***RENNY:*** *Igen. Totálisan, totálisan.*

**SID:** Mondtál azonban valami mást is, méghozzá, hogy az Úr azt mondta: „Az elkövetkezendő idők miatt adom neked ezeket.” Mégis milyen idők bekövetkezésére számíthatunk?

***RENNY:*** *Olyan időkben élünk, amikor minden, amit meg lehet rázni, meg is rázatik. Még fizikai falak is megrázódnak. Ha megnézzük az időjárást és a Föld mai állását, látjuk, hogy szó szerint minden megrázatik. Én teljes szívből hiszem, és hozzá kell tennem azt is, hogy hiszek a Királyságban, azonban megértem a próféciákat is. Sokan akik csak a Királyságot vallják, nem hisznek a bekövetkezendő próféciákban. És ahogy te is tudod, sok végidőkről prófétáló ember pedig nem érti a Királyságot. Én teljesen Királyság párti vagyok, de azt is tudom, hogy benne élünk egy időkeretben, és ebben Isten emelt kártyalapot! Ahogy mondom, most is érzem: Isten ténylegesen a végére tartogatta a legjobbat! És Sid, azt fogjuk meglátni, hogy Isten óriási szellemi éhséget fog adni az Ő népének, azoknak, akik nem akarnak majd mást, csak Őt, az Ő jelenlétét és erejét, jobban, mint valaha is bármikor. Olyan állapotba fogunk kerülni, amikor nem akarunk mást, csak Istent. Ha nincs benne Isten, azt nem is akarjuk majd! Annyi műanyagban, szórakoztatásban volt már részünk. De eljött az idő Sid testvér, hogy az embereknek már több kell, ők az igazit, a valósat keresik! Olyan idők következnek, melyet a földön még ember nem látott! Úgy el fognak szabadulni és most óvatos akarok lenni, mert ugyanazt a szellemet érzem magamon, mint amikor elragadtattam a Mennybe! Sid testvér, abban az időben élünk, amikor olyan dolgok jönnek a földre, melyek soha azelőtt nem voltak még itt. Erre a generációra lettek kijelölve. Azt is mondta az Úr, hogy hatalmas mennyiségű angyali lényeket küld a földre, akiket ezekre az időkre tartogatott. Sokkal többen vannak velünk, mint ellenünk! Azonban az ellenség is készíti seregét és olyan szellemi harcaink is lesznek, melyre sokan még nem is gondoltak. Mindez amiatt az időkeret miatt van, amiben most élünk. A csata egyre jobban felerősödik, azonban Isten dicsősége annál nagyobb mértékben megjelenik köztünk!*

**SID:** Ha már Isten dicsőségéről beszélünk, mondd el kérlek azt, amikor természetfölötti védelemben volt részed, mely mindnyájunk számára elérhető még szörnyűséges időkben is, melyekben élünk, és Isten felszabadítja majd ezeket. Ha majd te is meghallod amiket mond majd, olyan dolgok történnek hamarosan, melyek soha azelőtt nem voltak. Hiszem, hogy Isten dolgai felszabadulnak majd, olyanok, melyek soha azelőtt nem voltak.

***RENNY:*** *Igen, totálisan! Totálisan! Totálisan!*

**SID:** Meséld el a „Fish and Chips”-es történetet.

***RENNY:*** *Ez egy jó bizonyság. Néhány éve voltam Angliában, Londonban, ahol bementem egy „Chip Shop” étkezőbe, ahol gyakran megfordultam. Soha nem fogom elfelejteni azt a napot amikor bementem, kb. délután 6 volt és mielőtt már beléptem volna, voltak ott olyan emberek akik vitatkoztak egymással és teljesen amolyan Hollywoodi esetté vált a dolog, amikor egyszerűen belesétáltál valamibe, amiről azt sem tudtad, hogy mi is ez az egész. Ahogy beléptem, elkezdtek verekedni azok az emberek.*

**SID:** Tehát az a hely, ahol nem akarsz épp lenni.

***RENNY:*** *Nem akarsz ott lenni. Szóval, ahogy beléptem a „chip shop”-ba, kitört a verekedés és valahogy próbáltak engem is bevonni ebbe. Én nem vagyok az a félős típus, nem ilyedek meg könnyen, ha meg kell magam védenem, hát megvédem magam. De valami furcsa oknál fogva Sid, csak nevetek az egészen, ahogy visszagondolok arra, hogy teszi Isten a dolgokat. Szóval megpróbáltak beleráncigálni az egészbe, hogy bevonjanak a verekedésbe, majd egy férfi lépett be az ajtón. Szeretném, ha hallanád a hangsúlyozásom – belépett az ajtón egy ember. Nos, én 188 centi magas vagyok, ez az ember viszont jóval magasabb volt nálam. Ahogy a szemébe néztem, a Mennyet láttam a szemében és azonnal tudtam, hogy ő nem ember volt. Ő is belenézett a szemembe és úgy nézett rám, ahogy most te nézel rám, majd bólintott egyet és rám mosolygott. Mindenki aki ott volt, és tették amit tettek, majd ő hirtelen megszólalt: „Nem érinthetitek őt, ismertek engem!” És ahogy ezt kimondta, egy szempillantás alatt mintha minden lefagyott volna, megdermedt mindenki. Abban a pillanatban visszamentünk az időben és ugyanott találtam magam, mint mielőtt beléptem a „Chip shop”-ba. Majd kifelé menet megfordult és azt mondta nekem: „Bármikor, amikor szükséged van rám, én itt vagyok!” És elindult az ajtó felé. Teljesen ledöbbentem.*

**SID:** Mi történt a verekedéssel?

***RENNY:*** *Mindenki lefagyott, ledermedt. Ahogy ment kifelé az ajtón így intett, majd a szemem láttára eltűnt. Majd olyan volt, mintha egy pillanat alatt újra beléptem volna a shop-ba, azonban minden teljesen normálisan ment. Érdekes mód senki nem reagált úgy, mintha már látott volna ott azelőttt, mielőtt az angyal belépett és megállította a verekedést. Azt sem tudták ki vagyok. Egyszerűen visszamentem az időben.*

**SID:** Hallottátok? Erről beszélek én. Ő visszament az időben!

***RENNY:*** *Igen.*

**SID:** Tulajdonképpen a Menny egy idődtlen zónájába mentél, ahol láttad mik fognak majd történni és egyre több és több ilyen elő fog fordulni.

***RENNY:*** *Egyre több olyan manifesztáció, megjelenés lesz, melyet úgy tudok nevezni, hogy „Dicsőség Utazás”, ami egy természetfölötti védelmet nyújt számunka amiatt az időkeret miatt, melyben élünk.*

**SID:** Velem mostanában kezdett el történni, hogy egyszerre voltam két helyen és tudom, hogy már veled is történt ilyen.

***RENNY:*** *Ó igen! És azokból egyre csak több és több lesz a közelgő idők miatt. Szóval Isten ténylegesen készíti a népét a Szellemnek erre a mozgalmára. Hiszem, hogy ez egy olyan mozgalom lesz, amit még soha nem láttunk meg, vagy legalábbis nem azon a szinten. Ami bennünket illet, nyitottnak és nagyon érzékenynek kell lennünk! Az egyik kulcs az erőhöz, az engedelmesség! Isten nem tud az engedelmességed szintjén túlmenően használni.*

**SID:** És nem csupán szimpla engedelmességről, hanem azonnali engedelmességről szól ez.

***RENNY:*** *Így van. Ez a reagálás törvénye. Reagálnod kell. Ez az egyik, melyről tanítok a könyvemben, mely az „Örökkévalóság – Idő Inváziója.” Amikor az Úr azt mondta, hogy írjam meg ezt a könyvet, azt mondta: „Ennek soha nem jár le a szavatossága, érvényessége.” Azt kérdeztem: „Miért?” Azt felelte: „Mert a benne lévő kijelentések örök érvényűek. Népemnek meg kell ismernie a Dicsőségem ahhoz, hogy Isten erejébe lépjenek be és visszanyerjék a csodák korszakát, olyan szinten, ahogy még soha nem látták azt meg.” Olyan időkben élünk, ami nem a félelem ideje. Itt az idő, hogy legyen hitünk, mert Isten nagy dolgokat tervezett.*

**SID:** Honnan tanultál arról az örökkévalóságról, ami tulajdonképpen a Menny atmoszférája, mely nincs időhöz kötve? Mivel ebben a légkörben mindenhez hozzáférhetsz ami a Mennyben van. Honnan tanultál erről?

***RENNY:*** *Egy személyes átélés, vagy megtapasztalás útján, ami évekkel ezelőtt történt és nagyon érdekes volt. Emlékszem, amint már több éven át megláttunk jeleket és csodákat amikor rátettük valakire a kezünket. És azt már megtanultam, hogy szabadítsam föl a hitem amikor kézrátétellel imádkozom valakiért. De egy nap nagyon meguntam a szolgálatot. Tudom, hogy ez nem hangzik valami jól, mivel mindeközben láttam mindenféle jeleket és csodákat megtörténni, de ami unalmassá vált számomra az volt, hogy tudtam, hogy létezik a látható dolgoknál, egy magasabb, láthatatlan dimenzió is! Szóval, miközben kerestem az Urat, volt egy hosszas mennyei látogatásom, melynek a végén az Úr azt mondta: „Innentől kezdve nem kell többé a betegekre vetned a kezeidet, tömeges csodákat fogsz meglátni!”*

**SID:** Van erre egy kifejezésem: „Atmoszférai csodák"

***RENNY:*** *Ó, erről prédikálni lehetne! Szóval amikor csak egy-dimenziós voltam, tudtam, hogy szabadítsam föl a hitem ha egyesével, kézrátétellel imádkozom emberekért. Amit viszont nem tudtam az volt, hogyan használjam ugyanazt a hitet arra, hogy másokat is eljuttassak erre a szintre. Szóval számomra a fordulópont akkor jött el, amikor arra kezdtem el a hitem gyakorolni, hogy eljuttassam az embereket abba a dimenzióba, majd megtanítani őket ebben a szférában működni. Az alapelv, melyet tanítani szoktam az embereknek Isten dicsőségével kapcsolatban, a reagálás alapelve. Ha nem reagálsz, akkor nem tudsz elfogadni, vagy átvenni dolgokat.*

**SID:** Tudod, sokszor láttam azt, hogy még akkor is ha van Istentől egy kijelentésem és azt kimondom, még így sem gyógyul meg minden ember, csak néhány. DE! Ha megteszik az emberek azt amit mondtál, tehát reagálnak, akkor kezdik el ezeket megtapasztalni. De miért van ez így? Miért nem jönnek ezek a dolgok? Mi történik igazából?

***RENNY:*** *Nos, az egyik oka az, hogy az embereknek különböző elképzeléseik vannak, különféleképpen gondolkodnak. Még mindig „anyaghoz kötött” tehát materiális a gondolkodásuk, úgy hiszik Isten kezéből jönnek a dolgok. Elképzelni sem tudják, hogy ha csak ott ülnének és együttműködnének Istennel, meglátnák a csodákat is. Több ezer csodát láttunk meg és nem túlzok. Több ezer vak, süket és béna gyógyult meg, halottak föltámadtak és mindenféle jelek és csodák történtek. És hadd mondjam el, a legtöbb csoda amit megláttunk úgy jött el, hogy én senkire nem tettem rá a kezem! Soha!*

**SID:** Ez csupán megkönnyíti a dolgokat!

***RENNY:*** *Pontosan ezt tanítom!*

**SID:** És ráadásul így nem rád tekintenek az emberek a csoda miatt!

***RENNY:*** *Pontosan!*

**SID:** Istenre tekintenek!

***RENNY:*** *Pontosan! És épp ezt tanítom: NEKED kell hitet gyakorolni (ami munka), viszont a dicsőségért már semmit nem kell tenned (semmi munka), mivel a dicsőség a nyugalom világa! Úgy is mondhatjuk ezt, hogy dolgozunk azért, hogy eljussunk a dicsőség állapotáig, viszont amikor már ott vagyunk, csak egyszerűen belépünk a dicsőségbe, Isten jelenlétébe. És azt kell megtanulnunk, hogy hogyan juthatunk el ide. A Márk 5:30-ban a Biblia azt mondja, hogy miközben tanított Jézus, erő hagyta el, ami meggyógyította a beteget, holott a János 3:34 szerint mérték nélkül adatott Neki a Szent Szellem. Gondolj bele! Mérték nélkül volt benne a Szellem, mégis AMIKOR tanított, erő szállt le, ami gyógyított. Mégsem gyógyult meg egy beteg sem csak azért, mert ott ültek! Csak ott ültek mellette...*

**SID:** Mit kellett volna tenniük?

***RENNY:*** *Fogalmazzunk úgy, hogy a maguk vallásos módján ültek ott és nem tudták hogyan reagáljanak. Azért nem reagáltak, mert a vallásos gondolkodásuk ezt megakadályozta. Egy olyan személy tudta megváltoztatni a gondolkodásukat, hogy az reagálásra bírja őket, aki nem volt része annak a környezetnek. Ez olyan, mint amikor azt mondjuk az embereknek, hogy emeljék föl a kezüket és imádják Istent. Kissé furcsa, hogy ezt el kell mondani az embereknek, mert maguktól ez nem jön, maguktól nem reagálnak az Úrra. Így véletlenszerűen megtörténhet, hogy épp jól csináljuk a dolgokat, de nem tudatosan, így csak néha történik meg... Aztán vannak olyan idők, és sajnos Krisztus Testében egyre gyakrabban látjuk ezt meg, hogy az emberek azt akarják, hogy Isten szórakoztassa őket. Ők maguk nem kezdik el Őt imádni. Pedig a reagálás törvénye nagyon lényeges, mivel Isten belélegzi, beszívja a mi imádatunkat és kifújja a Dicsőségét! A másik pedig, amikor gyülekezetben vagy és a dicsőítés alatt csak nézegetsz másokat, tehát nem is dicsőítesz igazából! Pedig a héber koncepciója az imádatnak az intimitás, a bensőséges viszony Istennel!*

**SID:** Láttál már egy ortodox zsidó embert bólogatni, vagy dőlöngélni? Azért teszik, hogy minden porcikájukat belevigyék az imába! És hányan vannak olyanok, de beszélek inkább mondjuk magamról – hányszor van, hogy imádat közben az agyunk mindenhová elkalandozik. Kívülről úgy tűnik, mintha Istent imádnám, miközben azon gondolkodom, hogy mit fogok csinálni holnap, vagy mi lesz a következő TV műsor, stb. Renny, hogy tudjuk Istent teljes szívvel imádni? Mivel Ő ezt akarja!

***RENNY:*** *Ez egy jól megrakott kérdés, hadd válaszoljam meg úgy, hogy részekre osztom: először is nem tudod az Urat úgy imádni, hogy közben a gondolataid magad körül forognak! Nagyon sok olyan dicsőítő dal van mostanság, ami inkább imához hasonlítható, rólunk szól – ön-orientált. Ami azért nem jó, mivel a saját testünkre fordítja a figyelmet, vagy más szavakkal az ó emberi természetre mutat.*

**SID:** Szerintem az egész amerikai kereszténység is ilyen, az ó emberi természetre mutat...

***RENNY:*** *100%-ban! Így anélkül, hogy észrevennénk, nem kapunk, nem nyerünk belőle semmit, mivel ez nem hozza le Isten jelenlétét. Ami pedig történik az, hogy kis időre bekerülünk Isten jelenlétébe, majd ki is kerülünk abból. Emlékszel, Isten beszívja az imádatunkat és kifújja a dicsőségét, vagy jelenlétét. Tehát az nem marad Őrajta, át akarja adni nekünk! De csak olyan mértékben vagyunk képesek az imádatra, amilyen mértékű kijelentéssel rendelkezünk! Ahol véget érnek az Istenről szóló kijelentéseid, ott ér véget az imádatod is... Így tehát folyamatos kijelentésünknek kell lennie arról, hogy kicsoda Ő!*

**SID:** Tulajdonképpen mi történik amikor dicsőítünk – a mennyben, a földön és a bensőnkben?

***RENNY:*** *A Menny szinkronba akar kerülni a Földdel. Mindig van egy igazodás aközött ami a Mennyben történik és aközött amit Isten a Földön tesz imádatunk által. Amikor mi elkezdjük Őt imádni, megváltozik az atmoszféra. Átmegyünk szférákon és az időn. És ez nagyon érdekes. Azonban van sok ember, és remélem senki nem ért majd félre, szóval van több olyan ember is aki úgynevezett másnapos imádatot folytatnak.*

**SID:** Az mit jelent?

***RENNY:*** *Más szavakkal alapfokon dicsőítenek.*

**SID:** Ez az óvodás szint?

***RENNY:*** *Óvodás szint. Amikor ezt folytatjuk, akkor azért imádjuk az Urat, hogy odakerüljünk, és nem vesszük észre, hogy az imádatunknak ott kellene kezdődnie!*

**SID:** Más szavakkal akarják a sárgarépát, de ez igazából maga az imádat!

***RENNY:*** *Így van. EZ MAGA az imádat. Hadd tegyek bizonyságot erről. Tavaly Billy és Cynthia Thompsonnal voltam ébredési alkalmat tartani, nagyon érdekes volt. Három napos konferenciát terveztünk, azonban a három napból lett hét hét. Hadd mondjam el hogy történt. Az első este, miközben imádtuk az Urat, csodálatos volt a légkör, nagyon jó volt. Floridában, Boca Ratonban vannak, egy dicsőítő, imádó gyülekezet. A második este nem bírtuk abbahagyni a dicsőítést, csak ment tovább és tovább. Azonban már az első este volt egy nyílt látomásom, amikor beleláttam a szellemvilágba. Az imádatunk alatt megláttam Jákób létráját megjelenni. Te is tudod, hogy a Jákób létrája az imádatot jelképezi. Gyönyörűen fénylő, ragyogóan csillogott ez a létra. Isten dicsőségét árasztotta magából. Ahogy egyre belemélyedtünk az imádatba, azt láttam, hogy Isten népe elindul föl a létrán, egymás után mentek föl a létrán. Azt mondtam: Dicsőség az Úrnak. Majd a második este ahogy a gyors dicséretről a lágy imádatba kezdtünk, újra megláttam megjelenni ezt a létrát, majd azt is, ahogy mentek azon fölfelé. A harmadik este ugyanígy megjelent a létra, azonban ekkor üres volt.*

**SID:** És ez mit jelent?

***RENNY:*** *Mindjárt elmondom. Azt mondtam: „Uram, miért üres a létra?” Erre azt felelte: „Mert ettől fogva az alkalom nem a Földön kezdődik el. Az alkalom, tehát az imádatotok, a Mennyben kezdődik!” Tudtam, hogy ki kell tolnunk az alkalmakat, mert áttörtünk egy teljesen új dimenzióba. Áttörtük a testi gátakat.*

**SID:** Áttörtétek a testiség akadályait. Ezután mi történt az alkalmon?

***RENNY:*** *Az idő itt már nem számít. Az anyag sem számít. Megszűnik az idő. Ezért is szoktam mondani, hogy amikor Isten dicsősége leszáll, a fizika törvények érvényüket vesztik. Mintha ideiglenes fel lennének függesztve, mivel egyáltalán nem is vagyunk tudatában az időnek. Az Örökkévalóság tudatába kerültél, az Ő jelenlétének tudatába, Dicsőségének tudatába. Ő valóságosabbá válik számodra, mint bármilyen helyzeted, körülményed, és amikor ténylegesen meglátod Őt, és kijelentést kapsz Róla imádatod során, akkor már nem úgy tekintesz a dolgokra, ahogy addig láttad azokat. Elkezded a Menny perspektívájából szemlélni, mivel annyira betelsz Istennel, hogy más nem tud érdekelni. Nincs időd a problémáddal foglalkozni. Amikor eljutunk erre a pontra, ekkor kezdenek el csodák történni. Ekkor nyílnak meg a vak szemek, kezdenek el járni a bénák. A probléma a gyülekezetekkel manapság az, hogy már azelőtt abbahagyjuk az imádatot, mielőtt eljutnánk erre a pontra. És ez azért történik, mert az emberek nem értették meg az imádat lényegét.*

**SID:** Várj egy percet. Dehát a legtöbben így is arra panaszkodnak, hogy túl hosszú a dicsőítés.

***RENNY:*** *Mert nem értik az imádat lényegét. Például én hiszem...*

**SID:** Fejezd be a mondatom.

***RENNY:*** *Hogyne.*

**SID:** A dicsőítés arra van... Fejezd be a mondatom – A dicsőítés...

***RENNY:*** *A dicsőítés Róla szól, és nem rólunk. Ahogy ezeket mondtad, két dolog jött elém. Az egyik, hogy az imádat Neki szól, Érte van. Tudod mire gondolok úgy igazán, ténylegesen? Ha az imádat nem érte el azt a pontot, akkor semmi nem fog történni. Szóval ami történik manapság Isten népe között, hogy lerövidítik a dicsőítést és nem engedik, hogy elkezdjen áradni. Ezért hagyjuk ki Isten erejét. Már előre tudom, ha egy helyen ez történik, tízből kilencszer nem jönnek a csodák, melyre várnak. Aminek történnie kell ekkor, hogy egy igazán hozzáértő ember, aki tudja úgy imádni az Urat, hogy visszahozza azt az atmoszférát, ha az ő kezébe kerül a mikrofon, jönnek a kijelentések, mivel a kinyilatkoztatások ebből az atmoszférából jönnek! Az imádat szférából! Bárki, aki maga is Igehirdető és néz most bennünket, jól tudja miről beszélek most. Amikor az alkalom légköre felemelkedett és Isten Dicsősége jelen van, akkor már a jegyzeteidre sem lesz szükséged. Nincs semmi rossz a jegyzetekben, minden rendben van azzal. De tudod mit? Amikor leszáll Isten Dicsősége, az már egy más sztori! Ha nem ez van, sokszor azért nem ebből az atmoszférából megy a prédikáció és a gond az, hogy valami olyanról kezdünk el beszélni, ami nem aktuális, ami már lejárt. Mivel Isten abban a pillanatban, abban a légkörben friss, új kijelentéseket ad neked és azt kell hirdetni. Ha Isten ad abban a pillanatban új kijelentéseket és arról kezdesz beszélni, meglátod milyen csodákat kezd majd el tenni Isten.*

**SID:** Kanyarodjunk most vissza a Boca Ratonban történt alkalmakra, ahol megjelent a Jákób létrája és áttörtetek.

***RENNY:*** *Áttörtünk.*

**SID:** Milyen típusú csodák történtek?

***RENNY:*** *Minden félék. Nagyon sokat említhetnék, de ami most feljött bennem az, amikor órákon át dicsőítettünk és ez teljesen normális! Úgy érzem sok pásztor néz most bennünket és különösen miattuk kell ezt ennyire kihangsúlyoznom, mivel sokan közülük kellemetlennek érzi a hosszas dicsőítést, olyan kényszert éreznek, hogy valamit mondani kell közben. Szolgáló társaim! Halljátom meg ezt tisztán és világosan! Sokszor olyan gyülekezeti légkör van jelen, amiben muszáj ilyen szintű dicséretnek és imádatnak folynia ahhoz, hogy áttörjünk, hogy áttörjük ezt a légkört. Sokszor azért van, hogy elkezdődik a prédikáció ebben a zavaros légkörben és az Igehirdető erőlködik, hogy áttörjön ez a prédikációja alatt, holott a dicsőítőknek kellett volna ezt elvégezniük. Amikor teljes szívükből dicsőítenek az emberek, sokkal könnyebb prédikálni, mivel előkészítik erre a talajt. Szóval Boca Ratonban azért volt ez ennyire érdekes, mert miközben folyt és áradt a dicsőítés, csodák kezdtek történni.*

**SID:** És mi volt az az egy csoda?

***RENNY:*** *Egyik csoda egy rákos hölggyel történt. Imádtuk az Urat, neki pedig rákja volt. Tüdőrákja. Ő is imádta az Urat és csak imádta és imádta és teljesen belefeledkezett az imádatba és épp ez az, amit el kell érnünk. Amikor már megfeledkezel magadról. És tudod mi történt? Két nappal később elment orvoshoz felülvizsgálatra és nem találták a rákot. Orvosi leleletekkel dokumentálva lett. A rák eltűnt, felszívódott.*

**SID**: Kóstólj bele! Lélelegezd be te is ezt a mennyei atmoszférát! Mert itt az Ő dicsősége, köd formájában megjelent!